《次韵答杨士廉二首 其一》
明代·乌斯道

铁崖仙去梦魂安，之子先登上将坛。笔走龙蛇誇旭圣，诗成锦绣薄郊寒。

敝裘正想云间脱，长剑空于海角弹。昨夜偶来陵水上，满天明月为同看。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。